ફેશન અને પેશનના ફંડામાં ફરતી જનરેશન. જે ક્યારેક પોતે જ ખોટી સાબિત થઈ જાય, તો વળી ક્યારેક તમે ન કરેલું કામ કરી બતાવે. જેને તમારા જેવું બિલકુલ નથી બનવું, કે અમુકને તમારા જેવું બનીને તમારાથીય આગળ પહોંચવું છે. ને તમે એને તમારા જેવા જ બનાવવાની હઠ પકડીને બેસી રહ્યા હોવ છો. તમારી જેમ તેઓ પણ સપના જૂએ છે પરંતુ સહેજ નોખા અને ઘણા અનોખા ! એ તમારા જેમ બળદગાડું ચલાવીને ગામતરે જવા ન જ નીકળે. એ વાત ગળે ઊતરે એટલી સરળ છે તોય ઘણીવાર અમુક લોકો આ વાત સમજવા નથી માંગતા. ને અમુક સમજે છે તો સ્વીકારવા નથી માંગતા.